" அப்படிச் சொல்லாதீங்க ஐயா.... வேலைக்கு வா , நான் பணம் கட்டறேன்னு சொன்னார் செட்டியார். புத்தி மோசம் போயிட்டேன் ஐயா ” என்றார் ராவுத்தர். " உம்ம கொட்டம் அடங்கற காலம் வரும் ” என்று மீண்டும் சொன்னார் அப்பா. ஆச்சரியம்தான் , அப்பாவின் வாக்குப் பலித்ததுபோல் காரியம் நடந்தது. அந்தத் தடவை கொள்முதலுக்கு பம்பாய் போய்விட்டு வந்திருந்த அப்பா , ஒரு சிறு மிஷினை அம்மாவிடம் காட்டினார். “ இது கணக்குப் போடும் ” என்றார். " மிஷினா ? " " போடும் " என்றார் அப்பா. அம்மா ஒரு கணக்குச் சொன்னாள். அப்பா பித்தான்களை அழுத்தினார். மிஷின்